pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-จัดตั้งโรงทานช่วยเหลือผู้ยากไร้และรับผลกระทบจากโควิด-19
วันเสาร์ที่ 23 พฤษภาคม 2563
จัดตั้งโรงทานช่วยเหลือผู้ยากไร้และรับผลกระทบจากโควิด-19
วันศุกร์ที่ 22 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลโดยสํานักงานพระพุทธศาสนาแห่งชาติประสานงานวัดทั่วประเทศที่มีศักยภาพ จัดตั้งโรงทาน ช่วยเหลือประชาชนผู้ยากไร้และผู้ที่ได้รับผลกระทบจากการแพร่ระบาดของโรคโควิด-19 นําร่องที่วัดระฆังโฆสิตารามวรมหาวิหาร โดยการสนับสนุนจากภาครัฐ เอกชน และชุมชน ล่าสุดดําเนินการแล้วกว่า 900 ศูนย์ ช่วยผู้เดือดร้อนราว 274,000 คนต่อวัน สําหรับวัดขนาดเล็กที่ยังมีศักยภาพไม่มากได้จัดตั้งโรงทานแบบตู้ปันสุข เพื่อช่วยเหลือประชาชน และจัดระเบียบการให้บริการตามมาตรการควบคุมโรค เช่น ตรวจคัดกรองอุณหภูมิร่างกาย ตรวจสอบการสวมหน้ากากอนามัย ให้ประชาชนเว้นระยะห่าง 1 – 2 เมตร ให้ผู้ประกอบอาหารสวมผ้ากันเปื้อน หมวกคลุมผม และล้างมือให้สะอาดอย่างสม่ําเสมอ เป็นต้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงกลาโหม เป็นประธานในพิธีถวายพระพรชัยมงคล และพิธีลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 42 พรรษา
วันอังคารที่ 2 มิถุนายน 2563
ปลัดกระทรวงกลาโหม เป็นประธานในพิธีถวายพระพรชัยมงคล และพิธีลงนามถวายพระพร เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 42 พรรษา
ในวันอังคาร ที่ 2 มิถุนายน 2563 เวลา 09.00 น. พลเอก ณัฐ อินทรเจริญ ปลัดกระทรวงกลาโหม เป็นประธานในพิธีถวายพระพรชัยมงคล และพิธีลงนามถวายพระพร
เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 42 พรรษา (3 มิ.ย. 63) ณ บริเวณหน้าห้องยุทธนาธิการในศาลาว่าการกลาโหม
รัฐบาลไทย-ข่าวทำเนียบรัฐบาล-นายกรัฐมนตรีเดินทางเยือนราชอาณาจักรบาห์เรนอย่างเป็นทางการ
วันพฤหัสบดีที่ 4 พฤษภาคม 2560
นายกรัฐมนตรีเดินทางเยือนราชอาณาจักรบาห์เรนอย่างเป็นทางการ
นายกรัฐมนตรีเดินทางเยือนราชอาณาจักรบาห์เรนอย่างเป็นทางการ
วันนี้ (24 เมษายน 2560)เวลา 17.30 น.ตามเวลาท้องถิ่นของกรุงมานามา พลเอก ประยุทธ์ จันทร์โอชา นายกรัฐมนตรี พร้อมด้วยคณะบุคคลสําคัญประกอบด้วย นายดอน ปรมัตถ์วินัย รัฐมนตรีว่าการกระทรวงการต่างประเทศ พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ นางอภิรดี ตันตราภรณ์ รัฐมนตรีว่าการกระทรวงพาณิชย์ และนายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เดินทางถึงท่าอากาศยานนานาชาติบาห์เรนโดยมีเจ้าชาย คอลิฟะห์ บิน ซัลมาน อัล คอลิฟะห์ นายกรัฐมนตรีแห่งราชอาณาจักรบาห์เรน รอให้การต้อนรับ
ในวันที่ 25 เมษายน 2560นายกรัฐมนตรีจะมีภารกิจสําคัญ ดังนี้
เวลา 11.00 น.พิธีต้อนรับอย่างเป็นทางการ ณ พระราชวัง Al Gudaibiya
เวลา 11.15 น.นายกรัฐมนตรีหารือทวิภาคีกลุ่มเล็กกับนายกรัฐมนตรีแห่งราชอาณาจักรบาห์เรน
เวลา 11.45 น.นายกรัฐมนตรีพบหารือทวิภาคีแบบเต็มคณะกับนายกรัฐมนตรีแห่งราชอาณาจักรบาห์เรน
ภายหลังเสร็จสิ้นการหารือ นายกรัฐมนตรีและนายกรัฐมนตรีแห่งราชอาณาจักรบาห์เรนจะร่วมเป็นสักขีพยานการลงนามความตกลงระหว่างราชอาณาจักรไทยกับราชอาณาจักรบาห์เรน 3 ฉบับได้แก่
(1) บันทึกความเข้าใจระหว่างกระทรวงเกษตรและสหกรณ์แห่งราชอาณาจักรไทยและกระทรวงกิจการ เทศบาลและผังเมืองแห่งราชอาณาจักรบาห์เรน ว่าด้วยความร่วมมือด้านการเกษตร (Memorandum of Understanding between the Ministry of Agriculture and Cooperatives of the Kingdom of Thailand and the Ministry of Works, Municipalities Affairs and Urgan Planning of the Kingdom of Bahrain on Agricultural Cooperation)
(2) พิธีสารแก้ไขอนุสัญญาระหว่างรัฐบาลแห่งราชอาณาจักรไทยและรัฐบาลแห่งราชอาณาจักรบาห์เรน เพื่อการเว้นการเก็บภาษีซ้อนและการป้องกันการเล่ียงรัษฎากรในส่วนที่เกี่ยวกับภาษีเก็บจากเงินได้ (Protocol (Amending the Convention Between the Government of the Kingdom of Thailand and the Government of the Kingdom of Bahrain for the Avoidance of Double Taxation and the Prevention of Fiscal Evasion with Respect to Taxes on Income)
(3) บันทึกความเข้าใจว่าด้วยความร่วมมือระหว่างมหาวิทยาลัยสงขลานครินทร์กับมหาวิทยาลัยบาห์เรน (Memorandum of Understanding between Prince of Songkla University and University of Bahrain)
เวลา 12.30 น.นายกรัฐมนตรีเข้าร่วมงานพระราชทานเลี้ยงอาหารกลางวันที่นายกรัฐมนตรีแห่ง ราชอาณาจักรบาห์เรนทรงเป็นเจ้าภาพเพื่อเป็นเกียรติแก่นายกรัฐมนตรีและคณะ
ในช่วงบ่าย นายกรัฐมนตรีมีกําหนดการเข้าเฝ้าฯ สมเด็จพระราชาธิบดีฮามัด บิน อิซา อัล คอลิฟะห์ แห่งราชอาณาจักรบาห์เรน (H.M. King Hamad Bin Isa Al Khalifa of the Kingdom of Bahrain)
จากนั้นนายกรัฐมนตรีจะเดินทางไปเยี่ยมชมมัสยิดกลาง (Al Fateh Grand Mosque)
ทั้งนี้นายกรัฐมนตรีและคณะจะเดินทางออกจากท่าอากาศยานนานาชาติบาห์เรน ในเวลา 18.00 น.และจะเดินทางถึงท่าอากาศยานทหาร 2 (กองบิน 6)ในวันที่ 26 เมษายน 2560 เวลา 04.20 น.
รัฐบาลไทย-ข่าวทำเนียบรัฐบาล-โครงการรถไฟฟ้าสายสีเขียว  สถานีหมอชิต-ห้าแยกลาดพร้าว
วันอังคารที่ 13 สิงหาคม 2562
โครงการรถไฟฟ้าสายสีเขียว  สถานีหมอชิต-ห้าแยกลาดพร้าว
วันอาทิตย์ที่ 11 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการรถไฟฟ้าสายสีเขียว ช่วงหมอชิต – สะพานใหม่ – คูคต เป็นหนึ่งในเส้นทางของระบบขนส่งมวลชนทางรางที่จะอํานวยความสะดวกแก่ประชาชนในเขตเมือง ช่วยบรรเทาปัญหาการจราจรติดขัด ล่าสุดได้เปิดให้บริการ 1 สถานี โดยไม่เสียค่าใช้จ่าย จากสถานีหมอชิตไปยังสถานีห้าแยกลาดพร้าว และภายในปีนี้จะเปิดให้บริการเพิ่มอีก 4 สถานี คือ สถานีพหลโยธิน 24 สถานีรัชโยธิน สถานีเสนานิคม และสถานี ม.เกษตรศาสตร์ และคาดว่าจะเปิดให้บริการอย่างเต็มรูปแบบได้ในเดือน ธ.ค. 63 ทั้งนี้ เส้นทางรถไฟฟ้าดังกล่าวจะมีจุดเชื่อมต่อการเดินทางกับรถไฟฟ้าและระบบขนส่งสาธารณะอื่น ๆ เช่น รถไฟฟ้าสายสีน้ําเงิน ช่วยลดความแออัดของการใช้บริการได้เป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
วันเสาร์ที่ 25 เมษายน 2563
รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
รมต. นร. นายเทวัญ ฯ ร่วมรับ 171 คณะสงฆ์และผู้ปฏิบัติธรรม เดินทางกลับจากประเทศอินเดีย
วันนี้(24เมษายน2563)เวลา17.00น.ณท่าอากาศยานดอนเมืองนายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายณัฏฐชัยศรีรุ่งสุขพินิจที่ปรึกษารัฐมนตรีประจําสํานักนายกรัฐมนตรีพลเอกปริพัฒน์ผลาสินธุ์รองเสนาธิการทหารผู้บัญชาการศูนย์ปฏิบัติการภาวะฉุกเฉิน(EOC)นายแพทย์สุระวิเศษศักดิ์ผู้ตรวจราชการกระทรวงสาธารณสุขและพลโทสรรเสริญแก้วกําเนิดอธิบดีกรมประชาสัมพันธ์ร่วมต้อนรับคณะชาวไทยจํานวน171รายประกอบด้วยพระสงฆ์104รูปแม่ชี11คนและผู้ปฏิบัติธรรม56คนเดินทางกลับจากประเทศอินเดียโดยสายการบินAir Asiaเที่ยวบินที่FD9123
ก่อนผู้โดยสาร171รายเดินทางมาถึงรัฐมนตรีประจําสํานักนายกรัฐมนตรีและคณะได้ติดตามกระบวนการเตรียมการตรวจสอบและคัดกรองผู้โดยสารตามพ.ร.ก.ฉุกเฉินซึ่งบริหารงานโดยศูนย์ปฏิบัติการภาวะฉุกเฉิน(EOC)บูรณาการความร่วมมือหลายฝ่ายประกอบด้วยเจ้าหน้าที่ทหารเจ้าหน้าที่ศุลกากรเจ้าหน้าที่สาธารณสุขเจ้าหน้าที่การท่าอากาศยานซึ่งคณะสงฆ์และผู้โดยสารทุกท่านต้องผ่านกระบวนการตามมาตรฐานที่ศูนย์EOCกําหนดจากนั้นจะมีการลําเลียงผู้โดยสารไปยังพื้นที่State Quarantineต่อไป
สําหรับศูนย์ปฏิบัติการภาวะฉุกเฉิน(EOC)จัดตั้งขึ้นเพื่อให้เกิดการบูรณาการและประสานงานอย่างมีประสิทธิภาพในการปฏิบัติงานร่วมกับศูนย์ปฏิบัติการแก้ไขสถานการณ์ฉุกเฉินด้านความมั่นคงท่าอากาศยานรวมทั้งดําเนินการอื่นๆตามที่นายกรัฐมนตรีและรัฐมนตรีมอบหมายมีภารกิจในการอํานวยการประสานงานกํากับดูแลและให้การสนับสนุนช่วยเหลือการปฏิบัติส่วนราชการที่เกี่ยวข้องในการคัดกรองผู้เดินทางเข้าประเทศที่ผ่านเข้ามาคัดกรองตามระบบตรวจคนเข้าเมืองและกระทรวงสาธารณสุขวางแผนระบบความคุมติดตามการเคลื่อนย้ายการระวังป้องกันการรวบรวมและคัดแยกผู้เดินทางขึ้นยานพาหนะไปส่งยังสถานที่ควบคุมเพื่อสังเกตอาการของรัฐรวมถึงการประสานงานและประชาสัมพันธ์ทําความเข้าใจกับผู้เดินทางและประชาชนการป้องปรามยับยั้งการก่อเหตุรวมทั้งปฏิบัติการตอบโต้สถานการณ์เมื่อจําเป็นรวมถึงการปฏิบัติการอื่นๆ
รัฐมนตรีประจําสํานักนายกรัฐมนตรีเปิดเผยว่าคณะสงฆ์และผู้ปฏิบัติธรรมที่เดินทางมาครั้งนี้จะต้องเข้ากระบวนการState Quarantineตามที่รัฐบาลกําหนดซึ่งได้จัดพื้นที่โรงแรมแห่งหนึ่งในกรุงเทพฯตามมาตรฐานที่กระทรวงสาธารณสุขกําหนดตลอดระยะเวลา14วันโดยจะได้รับการดูแลจากเจ้าหน้าที่อย่างใกล้ชิด
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กสร. เตือนนายจ้าง อย่าลืมยื่นคร.11 หมดเขตมกราคม 63
วันศุกร์ที่ 6 ธันวาคม 2562
กสร. เตือนนายจ้าง อย่าลืมยื่นคร.11 หมดเขตมกราคม 63
​กรมสวัสดิการและคุ้มครองแรงงาน เตือนนายจ้าง สถานประกอบกิจการที่มีลูกจ้าง 10 คนขึ้นไป อย่าลืมยื่นแบบแสดงสภาพการจ้างและสภาพการทํางาน ภายในเดือนมกราคม 2563 นี้ พร้อมอํานวยความสะดวกนายจ้างยื่นออนไลน์ได้แล้ว
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวว่า พระราชบัญญัติคุ้มครองแรงงาน พ.ศ. 2541 ได้กําหนดให้นายจ้างที่มีลูกจ้างรวมกันตั้งแต่ 10 คนขึ้นไปต้องยื่นแบบแสดงสภาพการจ้างและสภาพการทํางาน หรือ คร.11 ภายในเดือนมกราคมของทุกปี ซึ่งขณะนี้เหลือระยะเวลาดําเนินการเพียงเดือนเศษ จึงขอย้ําเตือนให้นายจ้างเร่งจัดเตรียมข้อมูลและยื่นแบบคร.11 ภายในระยะเวลาที่กําหนด ซึ่งสามารถยื่นได้สองช่องทาง คือ นําส่งด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นแบบทางอินเตอร์เน็ตได้ที่เว็บไซต์กรมสวัสดิการและคุ้มครองแรงงาน www.labour.go.th
อธิบดีกรมสวัสดิการและคุ้มครองแรงงาน กล่าวต่อไปว่า สําหรับสถานประกอบกิจการที่มีลูกจ้างตั้งแต่ 50 คนขึ้นไป ซึ่งอาจมีความยุ่งยากซับซ้อนในการเตรียมเอกสาร เพื่อเป็นการอํานวยความสะดวก รวดเร็วและ ลดค่าใช้จ่ายท่านสามารถยื่นแบบออนไลน์ที่เว็บไซต์เว็บกรมสวัสดิการและคุ้มครองแรงงาน ซึ่งสามารถดําเนินการ ได้ทุกที่ทุกเวลา ทั้งนี้ สําหรับสถานประกอบกิจการที่มีจํานวนลูกจ้างลดลงไม่ครบ 10 คนขอให้แจ้งข้อมูล ณ ปัจจุบันพร้อมหลักฐานเพื่อพนักงานตรวจแรงงานจะได้นําไปปรับฐานข้อมูลต่อไป สอบถามข้อมูลเพิ่มเติมได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล- สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก [กระทรวงอุตสาหกรรม]
วันอังคารที่ 26 พฤษภาคม 2563
สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก [กระทรวงอุตสาหกรรม]
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า สมอ. เชือดท็อปส์ มาร์เก็ต ต่อจากเซเว่น อีเลฟเว่น หลังตรวจสอบพบขาย “เฟซชิลด์” แสดง เครื่องหมาย มอก. โดยไม่ได้รับอนุญาต เตรียมขยายผลต่อห้างอื่น คาดยังมีอีกมาก
สมอ. ขยายผลจับ “เฟซชิลด์” หรือหน้ากากป้องกันละอองน้ําลาย ในท็อปส์ มาร์เก็ต หลัง ตรวจสอบพบขาย “เฟซชิลด์” แสดงเครื่องหมาย มอก. โดยไม่ได้รับอนุญาต ให้เก็บออกจากชั้นวาง ทุกสาขา และเตรียมขยายผลต่อห้างอื่น หากพบจะดําเนินการตามกฎหมายทันที
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า สมอ. ได้ ส่งทีมเจ้าหน้าที่เข้าตรวจสอบที่ร้านจําหน่ายสินค้า ท็อปส์ มาร์เก็ต โรบินสัน สาขาซีคอน บางแค หลังพบ เบาะแสว่า มีการวางขายเฟซชิลด์ หรือหน้ากากป้องกันละอองน้ําลาย ในห้างดังกล่าว จากการตรวจสอบ พบว่ามีการวางขายเฟซชิลด์ จํานวน 16 ชิ้น ที่ฉลากสินค้าระบุเครื่องหมายมาตรฐานผลิตภัณฑ์ อุตสาหกรรม ของเล่น มอก. 685-2540 นําเข้าจากต่างประเทศ โดย บริษัท ไอคิดส์ 888 จํากัด ซึ่งเป็น บริษัทเดียวกับที่ สมอ. ยึดอายัดมาจากเซเว่น อีเลฟเว่น เมื่อต้นสัปดาห์ที่ผ่านมา จึงดําเนินการยึดอายัดไว้ ทั้งหมด เพื่อดําเนินการตามกฎหมายต่อไป พร้อมแจ้งให้ บริษัท เซ็นทรัล ฟูด รีเทล จํากัด เจ้าของเฟรนด์ ไชส์ร้านท็อปส์ มาร์เก็ต เรียกคืนสินค้าดังกล่าว และให้นําออกจากชั้นวางในท็อปส์ มาร์เก็ต ทุกสาขาโดย เร่งด่วน
เลขาธิการ สมอ. กล่าวเพิ่มเติมว่า การตรวจจับในครั้งนี้ เป็นการขยายผลต่อจากการยึดอายัดเฟซ ชิลด์ ของบริษัท ไอคิดส์ 888 จํากัด ในร้านเซเว่น อีเลฟเว่น เมื่อสัปดาห์ก่อน ซึ่งขณะนี้อยู่ระหว่างดําเนินการ ตามกฎหมาย สําหรับกรณีนี้เป็นความผิดต่างกรรมต่างวาระซึ่งบริษัทที่นําเข้าสินค้าดังกล่าวจะมีความผิด ฐานใช้เครื่องหมายมาตรฐานโดยไม่ได้รับอนุญาต มีโทษจําคุกไม่เกิน 1 ปี หรือปรับไม่เกิน 1 ล้านบาท หรือ ทั้งจําทั้งปรับ ส่วนร้านจําหน่ายที่นํามาวางขาย มีความผิดฐานจําหน่ายสินค้าที่ใช้เครื่องหมายมาตรฐานโดย ไม่ได้รับอนุญาต มีโทษจําคุกไม่เกิน 6 เดือน หรือปรับไม่เกิน 5 แสนบาท หรือทั้งจําทั้งปรับ จึงขอเตือนให้ ร้านจําหน่ายตรวจสอบสินค้าให้รอบคอบก่อนที่จะนํามาวางขาย เพราะ มอก. 685-2540 เป็นมาตรฐานที่ ครอบคลุมสินค้าประเภทของเล่น ซึ่งเป็นสินค้าที่ สมอ. ควบคุม แต่เฟซชิลด์ไม่ได้อยู่ในข่ายของเล่น จึงไม่ สามารถแสดงเครื่องหมาย มอก. ดังกล่าวได้ ซึ่งการกระทําดังกล่าวสร้างความเข้าใจผิดให้กับพี่น้อง ประชาชนเกี่ยวกับคุณภาพของสินค้า ทั้งนี้ สามารถตรวจสอบข้อมูลสินค้าที่ สมอ. ควบคุมได้ที่ ww.tisi.go.th หรือ www.facebook.com/tisiofficial หรือโทร. 02 202 3517-8, 02 202 3429
นายวันชัยฯ กล่าวอีกว่า “สมอ. เตรียมขยายผลต่อห้างอื่นๆ ซึ่งคาดว่ายังมีอีกมาก จึงขอเตือน ไปยังร้านจําหน่าย ทั้งที่อยู่ในห้างสรรพสินค้า ร้านสะดวกซื้อ และร้านจําหน่ายทั่วไป ให้ตรวจสอบสินค้าใน ร้านของท่าน หากอยู่ในข่ายให้รีบนําออกจากชั้นวางทันที ทั้งนี้ การดําเนินการดังกล่าวของ สมอ. เป็นไป ตามนโยบายของรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) เพื่อคุ้มครองให้ประชาชน ได้ใช้สินค้าอย่างปลอดภัย”
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ นำผู้บริหารหน่วยงานในสังกัดฯ ร่วมพิธีเปิดงานฤดูหนาว
วันจันทร์ที่ 12 กุมภาพันธ์ 2561
ปลัดกระทรวงดิจิทัลฯ นําผู้บริหารหน่วยงานในสังกัดฯ ร่วมพิธีเปิดงานฤดูหนาว
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยผู้บริหารกระทรวงฯ และหน่วยงานในสังกัดฯ เข้าร่วมพิธีเปิดงานฤดูหนาว “อุ่นไอรัก คลายความหนาว” เมื่อวันที่ 8 กุมภาพันธ์ 2561 ซึ่งบริษัท ไปรษณีย์ไทย จํากัด ร่วมออกร้าน “ไปรสนีย์กรุงสยาม” พร้อมจัดกิจกรรมต่างๆ โดยมี บริษัท ทีโอที จํากัด (มหาชน) ร่วมสนับสนุนระบบสัญญาณ Wi-Fi ฟรี ทั่วบริเวณงาน ด้าน บริษัท กสท โทรคมนาคม จํากัด (มหาชน) สนับสนุนระบบการสื่อสารเพื่อการบริหารจัดการภายในงาน และสํานักงานปลัดกระทรวงฯ สนับสนุนจิตอาสาบริการถ่ายภาพดิจิทัลและอํานวยความสะดวกในการเข้าชมงานฯ แก่ประชาชนตลอดการจัดงาน โดยงานดังกล่าว จัดขึ้นระหว่างวันที่ 8 กุมภาพันธ์ - 11 มีนาคม 2561 ณ พระลานพระราชวังดุสิต ถนนอู่ทองใน เขตดุสิต กรุงเทพฯ
***********************
รัฐบาลไทย-ข่าวทำเนียบรัฐบาล-คลังคาดโทษผู้ประกอบการเอาเปรียบผู้ได้รับสิทธิ์ 1,000 บาท จากโครงการ “ชิมช้อปใช้”
วันจันทร์ที่ 7 ตุลาคม 2562
คลังคาดโทษผู้ประกอบการเอาเปรียบผู้ได้รับสิทธิ์ 1,000 บาท จากโครงการ “ชิมช้อปใช้”
ผู้ช่วยรัฐมนตรีคลังเตือนผู้ประกอบการอย่าเอาเปรียบผู้ที่ได้รับสิทธิ์ 1,000 บาท จากโครงการ “ชิมช้อปใช้” หากตรวจพบจะจัดการขั้นเด็ดขาด พร้อมตัดสิทธิ์เข้าร่วมทุกโครงการ แนะผู้ลงทะเบียนไม่จําเป็นต้องใช้เงินทั้งหมดในครั้งเดียว
ผู้ช่วยรัฐมนตรีคลังเตือนผู้ประกอบการอย่าเอาเปรียบผู้ที่ได้รับสิทธิ์ 1,000 บาท จากโครงการ “ชิมช้อปใช้” หากตรวจพบจะจัดการขั้นเด็ดขาด พร้อมตัดสิทธิ์เข้าร่วมทุกโครงการ แนะผู้ลงทะเบียนไม่จําเป็นต้องใช้เงินทั้งหมดในครั้งเดียว สามารถใช้ส่วนที่เหลือไปจนถึง 30 พฤศจิกายน 2562
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงการคลัง) กล่าวว่า ในช่วงสุดสัปดาห์ที่ผ่านมามีประชาชนพากันไปจับจ่ายใช้สอยผ่านแอ็ป “เป๋าตัง” เป็นจํานวนมาก ส่งผลให้บรรยากาศเป็นไปอย่างคึกคัก อย่างไรก็ตาม อาจส่งผลให้ร้านค้าหรือห้างสะดวกซื้อบางแห่งมีคนต่อแถวเพื่อรอคิวเป็นเวลานานกว่าปกติ แต่ผู้ประกอบการก็พยายามที่จะวางระบบบริหารการจัดการเพื่ออํานวยความสะดวกแก่ลูกค้าอย่างเต็มที่
กระทรวงการคลังขอย้ําเตือนผู้ประกอบการห้างร้านทั้งหลายว่า ห้ามไม่ให้มีการเอาเปรียบประชาชนที่ได้รับสิทธิ์จากโครงการดังกล่าว เช่น ออกคูปองจํานวน 1,000 บาท หรือเงื่อนไขอื่นใดเพื่อให้ประชาชนซื้อของเฉพาะในห้างหรือร้านของตัวเองเต็มวงเงิน เพราะหากได้รับการร้องเรียนเเละมีการตรวจพบว่ากระทําการลักษณะดังกล่าวจริง ก็จะจัดการขั้นเด็ดขาดด้วยการยกเลิกสิทธิ์การเข้าร่วมโครงการทันที รวมถึงขึ้นบัญชีดําสําหรับการเข้าร่วมโครงการต่างๆ ในอนาคต พร้อมกันนี้ยังแนะนําประชาชนว่าหลังจากได้รับ SMS ยืนยันสิทธิ์และมีการเปิดใช้ครั้งแรกภายในระยะเวลา 14 วันแล้ว ไม่จําเป็นต้องใช้ให้หมดภายในครั้งเดียวเท่านั้น เงินส่วนที่เหลือยังนําไปใช้ยังสถานที่อื่นๆ ภายในจังหวัดที่ลงทะเบียนเอาไว้ได้ จนถึงวันที่ 30 พฤศจิกายน 2562 โดยสามารถใช้ซื้อสินค้าจําเป็นที่ใช้ในครัวเรือน ซื้ออาหาร หรือใช้เป็นค่าที่พักในการเดินทางไปท่องเที่ยว ไม่จําเป็นต้องใช้จนหมดในครั้งครั้งแรกครั้งเดียว ที่สําคัญยังสามารถเติมเงินเข้าไปในกระเป๋าที่ 2 เพื่อนําไปใช้ยังสถานที่ต่างๆ ได้ทั่วประเทศ โดยจะได้รับเงินคืนสูงสุด 15% หรือ 4,500 บาท ต่อคน หลังสิ้นสุดโครงการ 30 พฤศจิกายน 2562 และเงินดังกล่าวจะได้รับคืนไม่เกิน 1 เดือนหลังสิ้นสุดโครงการ
สอบถามข้อมูลเพิ่มเติม : กรมบัญชีกลาง โทร 02 2706400 กด 7
App “เป๋าตัง” ติดต่อธนาคารกรุงไทย โทร 02 1111144
ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-บก.ยันอีบิดดิ้งสัมฤทธิผลสูง ช่วยรัฐประหยัดงบกว่า 9 หมื่นล้านบาท
วันพุธที่ 8 พฤศจิกายน 2560
บก.ยันอีบิดดิ้งสัมฤทธิผลสูง ช่วยรัฐประหยัดงบกว่า 9 หมื่นล้านบาท
กรมบัญชีกลางรายงานผลการจัดซื้อจัดจ้างด้วยวิธี e-bidding ที่ผ่านมามีโครงการกว่า 72,547 โครงการ ใช้วงเงินจัดหารวม 779,700 ล้านบาท ซึ่งสามารถช่วยรัฐประหยัดงบประมาณได้กว่า 98,512 ล้านบาท
นางสาวสุทธิรัตน์ รัตนโชติ อธิบดีกรมบัญชีกลาง กล่าวว่า ตั้งแต่ที่หน่วยงานของรัฐเริ่มใช้ระบบการจัดซื้อจัดจ้างภาครัฐด้วยวิธี e-bidding ตั้งแต่วันที่ 16 กุมภาพันธ์ 2558 – วันที่ 30 สิงหาคม 2560 สามารถช่วยรัฐประหยัดงบประมาณได้สูงถึง 98,512 ล้านบาท หรือคิดเป็นร้อยละ 11.22 มีโครงการทั้งสิ้น 72,547 โครงการ มีงบประมาณในการจัดหากว่า 779,700.68 ล้านบาท
สําหรับโครงการที่มีจัดซื้อจัดจ้างด้วยวิธี e-bidding โดยแบ่งเป็นประเภทของ (1) งานจ้างก่อสร้างจํานวน 35,404 โครงการ ดําเนินการจ้างแล้ว 32,046 โครงการ ใช้วงเงินในการจัดหา 583,264.27 ล้านบาท ประหยัดงบประมาณได้ร้อยละ 12.14 (2) งานซื้อจํานวน 28,066 โครงการ ดําเนินการจ้างแล้ว 25,668 โครงการ ใช้วงเงินในการจัดหา 145,689.41 ล้านบาท ประหยัดงบประมาณได้ร้อยละ 8.47 (3) งานจ้างทําของ/จ้างเหมาบริการจํานวน 8,162 โครงการ ดําเนินการจ้างแล้ว 7,383 โครงการ ใช้วงเงินในการจัดหา 45,162.21 ล้านบาท ประหยัดงบประมาณได้ร้อยละ 7.66 และ (4) งานเช่าจํานวน 915 โครงการ ดําเนินการจ้างแล้ว 832 โครงการ ใช้วงเงินในการจัดหา 5,575.79 ล้านบาท ประหยัดงบประมาณได้ร้อยละ 10.71
นางสาวสุทธิรัตน์ กล่าวย้ําว่า ระบบการ e-bidding เป็นระบบที่ทุกขั้นตอนต้องทําผ่านระบบอิเล็กทรอนิกส์ ทําให้ลดการเผชิญหน้าระหว่างผู้ค้ากับผู้ค้า และผู้ค้ากับเจ้าหน้าที่รัฐ ซึ่งทําให้ลดช่องทางการทุจริต ใช้งบประมาณได้อย่างคุ้มค่า นับเป็นการยกระดับความโปร่งใสในโครงการจัดซื้อจัดจ้างของภาครัฐ
รัฐบาลไทย-ข่าวทำเนียบรัฐบาล-สธ. จัดสรรงบประมาณ 5,000 ล้านบาทที่ครมอนุมัติ ให้โรงพยาบาลทุกระดับ
วันอาทิตย์ที่ 21 พฤษภาคม 2560
สธ. จัดสรรงบประมาณ 5,000 ล้านบาทที่ครมอนุมัติ ให้โรงพยาบาลทุกระดับ
กระทรวงสาธารณสุข ประชุมทางไกลผ่านระบบวิดีโอผู้บริหารหน่วยงานในสังกัดทั่วประเทศ ชี้แจงแนวทางการจัดสรรงบประมาณ 5,000 ล้านบาทที่ครม.อนุมัติ ให้โรงพยาบาลทุกระดับ พร้อมเข้ม 5 มาตรการ การใช้จ่ายให้มีประสิทธิภาพ
กระทรวงสาธารณสุขประชุมทางไกลผ่านระบบวิดีโอผู้บริหารหน่วยงานในสังกัดทั่วประเทศ ชี้แจงแนวทางการจัดสรรงบประมาณ 5,000 ล้านบาทที่ครม.อนุมัติ ให้โรงพยาบาลทุกระดับ พร้อมเข้ม 5 มาตรการ การใช้จ่ายให้มีประสิทธิภาพ
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ความคืบหน้าการจัดสรรงบประมาณที่คณะรัฐมนตรีอนุมัติให้กระทรวงสาธารณสุข5,000ล้านบาท ว่า ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มีความเป็นห่วงปัญหาสภาพคล่องของโรงพยาบาล หลังจากรับตําแหน่งรัฐมนตรีว่าการกระทรวงสาธารณสุข ได้ให้หน่วยงานที่เกี่ยวข้องวิเคราะห์สถานการณ์ พร้อมทั้งได้เสนอให้นายกรัฐมนตรีรับทราบและเข้าใจ จึงได้รับงบประมาณมาช่วยแก้ปัญหาดังกล่าว5,000ล้านบาทพร้อมทั้งได้มอบนโยบายให้เร่งรัดการจัดสรรเพื่อช่วยสภาพคล่องในการบริหารจัดการของโรงพยาบาล และเน้นย้ําให้เพิ่มประสิทธิภาพการบริหารจัดการ เพิ่มรายรับ ลดรายจ่ายของโรงพยาบาล ขณะเดียวกันประชาชนต้องได้รับประโยชน์และความสะดวกในการรับบริการด้วย
นายแพทย์โสภณกล่าวต่อว่า ได้ประชุมทางไกลผ่านระบบวิดีโอกับนายแพทย์สาธารณสุขจังหวัด ผู้อํานวยการโรงพยาบาลศูนย์ โรงพยาบาลทั่วไปทั่วประเทศ เพื่อชี้แจงแนวทางการจัดสรรงบประมาณดังกล่าว ซึ่งมี 3ส่วน ดังนี้1.ค่าใช้จ่ายผู้ป่วยในและสนับสนุนการดูแลรักษาผู้ป่วยทารกวิกฤต จํานวน3,300ล้านบาท กระจายให้โรงพยาบาลชุมชน โรงพยาบาลศูนย์ และโรงพยาบาลทั่วไป 860 แห่ง2.ค่าตอบแทนบุคลากร รวมทั้งการจ่ายค่าตอบแทนตามผลการปฏิบัติงาน (P4P)1,000ล้านบาท ในโรงพยาบาลทุกระดับ โดยจัดสรรให้เขตบริการสุขภาพดําเนินการ และ3.ชําระต้นทุนการบริการส่วนขาดจากสํานักงานหลักประกันสุขภาพแห่งชาติซึ่งเป็นบริการที่ทําได้เกินเป้าหมายในปีงบประมาณ 2559 เช่น การดูแลผู้ป่วยโรคไตเรื้อรัง การผ่าตัดตาต้อกระจก ผ่าตัดข้อเข่า การรักษาโรคหลอดเลือดหัวใจตีบ เป็นต้นจํานวน600ล้านบาท
นอกจากนี้ ให้ทุกโรงพยาบาลปรับประสิทธิภาพการบริหารจัดการ เน้นเป้าหมาย 5 เรื่อง และกําหนดเป็นตัวชี้วัดที่โรงพยาบาลต้องดําเนินการ คือ 1.มีแผนใช้จ่ายเงิน 2.การบัญชีมาตรฐาน ตรวจสอบได้ 3.เพิ่มการจัดเก็บรายได้ เพื่อเพิ่มรายรับให้กับโรงพยาบาล เน้นในโรงพยาบาลที่มีห้องพิเศษ หากมีการรอคิวยาวให้เพิ่มจํานวนห้องขึ้น การเปิดคลินิกพิเศษนอกเวลาราชการ คลินิกทันตกรรมนอกเวลา เป็นต้น 4.ลดรายจ่าย เช่น มาตรการประหยัด ค่าสาธารณูปโภคต่างๆ การส่งเสริมสุขภาพเพื่อลดโรคไม่ติดต่อ การเปิดคลินิกหมอครอบครัว และ5.การบริหารพัสดุ
รัฐบาลไทย-ข่าวทำเนียบรัฐบาล-กสร. ห่วงลูกจ้างต่างด้าว ประมงเสี่ยงโควิด [กระทรวงเเรงงาน]
วันพฤหัสบดีที่ 23 เมษายน 2563
กสร. ห่วงลูกจ้างต่างด้าว ประมงเสี่ยงโควิด [กระทรวงเเรงงาน]
กสร. ห่วงลูกจ้างต่างด้าว ประมงเสี่ยงโควิด
กรมสวัสดิการและคุ้มครองแรงงาน ห่วงลูกจ้างต่างด้าว แรงงานประมงเสี่ยงโควิด-19 ส่งเจ้าหน้าที่ทําความเข้าใจนายจ้างให้จัดมาตรการป้องกันตามที่รัฐกําหนด และกํากับดูแลลูกจ้างปฏิบัติตามอย่างเคร่งครัด
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์การแพร่ระบาดของไวรัสโควิด – 19 ในปัจจุบันยังพบว่ามีสถานประกอบกิจการบางแห่งยังขาดการจัดมาตรการและการกํากับดูแลที่รัดกุมและทั่วถึง โดยเฉพาะในสถานประกอบกิจการที่มีการใช้แรงงานต่างด้าว ซึ่งส่วนหนึ่งมาจากอุปสรรคทางด้านภาษาทําให้แรงงานกลุ่มนี้ไม่เข้าใจมาตรการต่าง ๆ ของภาครัฐได้เท่าที่ควร ดังนั้น เพื่อป้องกันการแพร่ระบาดของไวรัสโควิด – 19 ในกลุ่มของสถานประกอบกิจการที่มีการใช้แรงงานต่างด้าว กสร. ได้ให้พนักงานตรวจแรงงานเข้าไปทําความเข้าใจกับนายจ้างในการจัดมาตรการต่าง ๆ รวมทั้งการให้ความรู้เกี่ยวกับการป้องกันการแพร่ระบาดของเชื้อไวรัสโควิด – 19 แก่แรงงานต่างด้าว โดยให้นายจ้างจัดทําเอกสารเผยแพร่เป็นภาษาของแรงงานต่างด้าว เพื่อให้สามารถสื่อสารเข้าใจง่าย รวมไปถึงจัดมาตรการและกํากับดูแลให้แรงงานต่างด้าวที่พักอาศัยในที่พักที่นายจ้างจัดให้ตามที่กระทรวงสาธารณสุข และหน่วยงานภาครัฐกําหนด เช่น เว้นระยะทางกายภาพ (Physical Distancing) งดเว้นการชุมนุมสังสรรค์ และไม่ออกจากพื้นที่ในเวลาที่กฎหมายกําหนด
อธิบดีกสร. กล่าวเพิ่มเติมว่า สําหรับนายจ้างในกิจการประมงทะเลซึ่งมีสภาพการทํางานที่แตกต่าง และมีข้อจํากัดในเรื่องของพื้นที่ ขอให้นํามาตรการของทางภาครัฐไปปรับใช้ให้เหมาะสม เช่น การให้ความรู้แก่ ผู้ควบคุมเรือ ลูกจ้างในการป้องกันดูแลตนเองและสถานที่ปฏิบัติงาน การตรวจคัดกรองลูกจ้างก่อนปฏิบัติงาน เป็นต้น ทั้งนี้ หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รองนายกฯ ประจิน เปิดงานสัมมนา Thailand Cybersecurity Week 2017
วันอังคารที่ 4 กรกฎาคม 2560
รองนายกฯ ประจิน เปิดงานสัมมนา Thailand Cybersecurity Week 2017
รองนายกฯ ประจิน
พล.อ.อ.ประจิน จั่นตอง รองนายกรัฐมนตรี เป็นประธานเปิดงานสัมมนา “Thailand Cybersecurity Week 2017” โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาว วิไลลักษณ์ ชุลีวัฒนกุล ปลัดกระทรวงดิจิทัลฯ ผู้บริหารหน่วยงานในสังกัดกระทรวงฯ และหน่วยงานที่เกี่ยวข้อง เข้าร่วมพิธีเปิดงานสัมมนาดังกล่าว ซึ่งสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ ETDA จัดขึ้นระหว่างวันที่ 26-30 มิถุนายน 2560 ภายใต้แนวความคิด “Cybersecurity for All : ความมั่นคงปลอดภัยไซเบอร์เพื่อเราทุกคน” เพื่อสร้างองค์ความรู้ด้านความมั่นคงปลอดภัยไซเบอร์ ให้คนไทยพร้อมรับมือภัยคุกคามไซเบอร์ที่เพิ่มขึ้นและรุนแรงขึ้นอย่างต่อเนื่อง รวมทั้งยังเป็นการพัฒนาศักยภาพการค้าขายยุคใหม่ และเพื่อทําให้ประเทศไทยเป็นศูนย์กลางของภูมิภาค หรือ Gateway of ASEAN ได้อย่างแท้จริง นอกจากนี้ยังเป็นการกระตุ้นให้ทุกองค์กรและทุกคนเห็นความสําคัญของความมั่นคงปลอดภัยไซเบอร์ เนื่องจากมีผลกระทบต่อความเชื่อมั่นในเรื่องของพาณิชย์อิเล็กทรอนิกส์ (e-Commerce) รัฐบาลอิเล็กทรอนิกส์ (e-Government) และวิถีการดําเนินชีวิต (Life style) ของประชาชน โดยการรักษาความมั่นคงปลอดภัยไซเบอร์ จะมีการรวมกลุ่มเพื่อรับมือภัยคุกคามทางไซเบอร์ เช่น กลุ่มเดียวกัน ธุรกิจเดียวกัน ประกอบกับมีการแลกเปลี่ยนข้อมูลเกี่ยวกับภัยคุกคามทางไซเบอร์ รวมทั้งฝึกซ้อมรับมือภัยคุกคามทางไซเบอร์อย่างสม่ําเสมอ ตลอดจนให้ความรู้เกี่ยวกับ Cyber Hygiene ให้กับประชาชนทั่วไป เมื่อวันที่ 28 มิถุนายน 2560 ณ ห้องมัฆวานรังสรรค์ ชั้น 3 สโมสรทหารบก ถนนวิภาวดีรังสิต กรุงเทพฯ
********************************